**Kunfehértó Község Polgármesterének**

**ELŐTERJESZTÉSE**

Képviselő-testület 2018. január 31-i ülésére

**Kunfehértói Polgármesteri Hivatal köztisztviselőinek illetménykiegészítéséről szóló rendelet elfogadása tárgyában**

**Tisztelt Képviselő-testület!**

2018. évben több területen ismételt béremelés valósulhat meg, melyet jóváhagyott az Országgyűlés. Az egészségügyben dolgozók, orvosok, pedagógusok, óvodapedagógusok, szociális szféra dolgozói, bölcsődei kisgyermeknevelők, könyvtári dolgozók, kormánytisztviselők.

A garantált bérminimum is 2017-ről 2018-ra 161.000,-Ft-ról 180.500,-Ft-ra változott. (12%os emelés)

Akik ismét kimaradtak, azok az önkormányzatoknál dolgozó köztisztviselők. A köztisztviselői illetményalap 2008 óta 38.650,-Ft.

A közszolgálati tisztviselőkről szóló 2011. évi CXCIX. törvény 234. § (3) bekezdése alapján a Képviselő-testület rendeletben szabályozhatja a köztisztviselőknek adható illetménykiegészítést.

*„(3) A helyi önkormányzat rendeletben egységesen valamennyi felsőfokú iskolai végzettségű köztisztviselőnek a* ***tárgyévre illetménykiegészítést állapíthat meg****, amelynek mértéke a köztisztviselő alapilletményének*

*a)**[428](http://njt.hu/cgi_bin/njt_doc.cgi?docid=142936.322316" \l "foot428) a megyei önkormányzatnál, a megyei jogú városnál legfeljebb 40%-a,*

*b)****községi önkormányzatnál legfeljebb 20%-a,***

*c) az a) és b) pontban nem szereplő önkormányzatnál legfeljebb 30%-a.*

*(4)**[429](http://njt.hu/cgi_bin/njt_doc.cgi?docid=142936.322316" \l "foot429) A helyi önkormányzat a (3) bekezdés szerint rendeletben illetménykiegészítést állapíthat meg egységesen valamennyi* ***érettségi végzettségű köztisztviselőnek****, amelynek* ***mértéke legfeljebb 20%.***

*(5) A (3) és (4) bekezdésben meghatározott illetménykiegészítések egymástól függetlenül is megállapíthatóak..”*

Az illetménykiegészítés az alapilletményhez kapcsolódó díjazás, melyet bevezetése esetén egységesen kell alkalmazni a megfelelő végzettségű köztisztviselőkre vonatkozóan.

Az alapilletmény az illetményalap (38.650.-Ft) és a köztisztviselői bértábla szerinti szorzószám szorzata. Ennek megfelelő 20%-os emelést tartalmaz a rendelet-tervezet és a költségvetési javaslat.

Az illetménykiegészítésről a Kttv. 234.§ alapján rendeletben, a tárgyévre kell rendelkezni.

Kérem a Tisztelt Képviselő-testületet, hogy a rendelet-tervezetet megtárgyalni és azt elfogadni szíveskedjen.

**Kunfehértó, 2018. január 11.**

**Huszár Zoltán**

**ELŐZETES HATÁSVIZSGÁLATI LAP**

**Kunfehértó Község Önkormányzatának Képviselő-testülete Kunfehértói Polgármesteri Hivatal köztisztviselőinek illetménykiegészítéséről szóló rendeletének megalkotásához**

a jogalkotásról szóló 2010. évi CXXX. törvény 17.§ (1) bekezdése alapján

**Társadalmi, gazdasági, költségvetési hatása:**

A rendelettervezet lehetővé teszi, hogy a Kunfehértói Polgármesteri Hivatal köztisztviselői részesüljenek a Kttv. 234.§-ban nevesített illetménykiegészítésben. A költségvetésben a Hivatal működtetési támogatása kb 1.400.000,- összeggel nő.

**Környezeti, egészségi következménye:**

1. A rendeletben foglaltak végrehajtásának környezetre gyakorolt hatása nincs

**Adminisztratív terheket befolyásoló hatása:**

A tervezetnek adminisztratív terheket befolyásoló hatásai nincsenek.

**Jogszabály megalkotásának szükségessége, elmaradásának várható következménye:**

A szabályozás hiánya jogszabálysértést nem eredményez, azonban a köztisztviselők nem kapják meg a 20%-os illetménykiegészítést.

**Jogszabály alkalmazásához szükséges személyi, szervezeti, tárgyi és pénzügyi feltételek:**

Rendelkezésre állnak, nem jelentenek többletet az eddigiekhez.

**Kunfehértó Község Önkormányzata Képviselő-testületének …/2018. ( I…..) önkormányzati rendelete**

**Kunfehértói Polgármesteri Hivatal köztisztviselőinek illetménykiegészítéséről**

Kunfehértó Község ÖnkormányzataKépviselő-testülete a közszolgálati tisztviselőkről szóló 2011. évi CXCIX. törvény 234. § (3)-(4) bekezdésében kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

**1.§**

A rendelet hatálya a Kunfehértói Polgármesteri Hivatal (továbbiakban: Hivatal) köztisztviselőire terjed ki.

**2.§**

(1) A Hivatal felsőfokú végzettségű köztisztviselőjét 2018. évben illetménykiegészítés illeti meg, melynek mértéke a köztisztviselő alapilletményének 20 %-a.

(2) A Hivatal érettségi végzettségű köztisztviselőjét 2018. évben illetménykiegészítés illeti meg, melynek mértéke a köztisztviselő alapilletményének 20 %-a.

**3.§**

Ez a rendelet kihirdetést követő napon lép hatályba, és 2018. december 31. napján hatályát veszti.

Kunfehértó, 2018. január 31.

Huszár Zoltán Kristóf Andrea

polgármester jegyző

Záradék:

A rendelet kihirdetése a mai napon a Kunfehértói Polgármesteri Hivatal hirdetőtábláján való kifüggesztéssel megtörtént.

Kunfehértó, 2018. január …..

Kristóf Andrea

Jegyző